**BΔΕΛΤΙΟ ΤΥΠΟΥ**

**«Stand Up Chemistry σε σχολεία»**

**Μία πρωτοποριακή, κωμική διδασκαλία της Χημείας**

Συνδέεται η μάθηση με τη ψυχαγωγία; To Stand Up Comedy με τις φυσικές επιστήμες;

Ο χημικός - ηθοποιός και δρ. της Ιατρικής Σχολής Αθηνών Γιάννης Γουλές, παρουσιάζει τη διαδραστική παράσταση για τις φυσικές επιστήμες **«Stand Up Chemistry»** σε σχολεία όλων των βαθμίδων.

«Η τάξη γεμίζει γέλια, με πρωταγωνιστές τους ίδιους τους μαθητές» αναφέρει ο εμπνευστής της δράσης, Δρ. Γουλές.

Πρόκειται για μια επιστημονική παράσταση, ειδικά σχεδιασμένη για παιδιά. Οι μαθητές συμμετέχουν ενεργά, εξοικειώνονται με την πειραματική μεθοδολογία. Προβληματίζονται σχετικά με τον επαγγελματικό τους προσανατολισμό, ενώ καλούνται να απαντήσουν στο ερώτημα: **Συνδέονται οι ανθρώπινες σχέσεις με τα πειράματα χημείας;**

Η παράσταση, επιπλέον, ενημερώνει και ευαισθητοποιεί για την **Covid-19**, τα μέτρα πρόληψης και προστασίας κατά της πανδημίας.

Την επιστημονική παράσταση διοργανώνει η αστική μη κερδοσκοπική εταιρεία **ΘΕΑΤΡΟΝΙΟ**, η οποία τελεί υπό την αιγίδα της Ένωσης Ελλήνων Χημικών, της Ένωσης Ελλήνων Φυσικών και του Πανελλήνιου Σωματείου Ατόμων με Διαταραχή Ελλειμματικής Προσοχής και Υπερκινητικότητα.

Η ΑΜΚΕ Θεατρόνιο έχει συνεργαστεί με 250 σχολεία. Στόχος της είναι οι φυσικές επιστήμες να γίνουν προσιτές σε όλους τους μαθητές, ανεξαρτήτως σχολικών επιδόσεων ή μαθησιακών δυσκολιών.

**Συντελεστές**

**Κείμενο - παρουσίαση:** Δρ. Γιάννη Γουλές

**Παιδαγωγική επιμέλεια:** Ναταλία Λύτρα, MSc

Η παράσταση **Stand Up Chemistry** απευθύνεται σε μαθητές από Α’ Δημοτικού έως και το Λύκειο, ενώ προσαρμόζεται ανάλογα με τη σχολική βαθμίδα και την τάξη.

**Διάρκεια: 60’**

**Video - trailer:** <https://youtu.be/LpbMV_0x5hw>

**ΑΜΚΕ ΘΕΑΤΡΟΝΙΟ**

Γραφείο Επικοινωνίας

Βεργοβίτσης 8-10, Γκύζη 210 6470003 / info@theatronio.gr / [www.theatronio.gr](http://www.theatronio.gr)